b'\n_START_ARTICLE_\nJacob Casimir De la Gardie\n_START_PARAGRAPH_\nKrahv Jakob Casimir De la Gardie (3. veebruar 1629 Stockholm \xe2\x80\x93 7. oktoober 1658 Kopenhaagen) oli Rootsi s\xc3\xb5jav\xc3\xa4elane ja riigitegelane, L\xc3\xa4ck\xc3\xb6 ja Kuressaare krahv, Ekholmeni vabah\xc3\xa4rra; Kolga, Sonsenbergi, Kiiu, Tarvastu, Runsa, Arn\xc3\xb6, Tiurala ja Biskopsdorpi h\xc3\xa4rra. _NEWLINE_Ta sai 1651 Dalregementeti \xc3\xbclemaks, 1653 riigin\xc3\xb5unikuks ja samal aastal s\xc3\xb5jan\xc3\xb5unikuks, osales kindralmajorina s\xc3\xb5jas Poola vastu ja juhtis kindralleitnandina, koos Carl Gustaf Wrangeli ja ratsav\xc3\xa4e kindralmajori, \xc3\x84\xc3\xa4sm\xc3\xa4e p\xc3\xa4rush\xc3\xa4rra, vabah\xc3\xa4rra Fabian Berendesiga (1610\xe2\x80\x931678) Rootsi v\xc3\xa4ge Karl X Gustavi esimese Taani s\xc3\xb5ja Frederiksodde lahingus. _NEWLINE_8. novembrist 1657 kuni Roskilde rahuni 26. veebruaril 1658 oli ta Taanilt vallutatud J\xc3\xbc\xc3\xbctimaa s\xc3\xb5jakuberner, Sj\xc3\xa6llandi ja Fyni kuberner ja kogu Rootsi jalav\xc3\xa4e \xc3\xbclem._NEWLINE_Ta hukkus Karl X Gustavi teise Taani s\xc3\xb5ja Kopenhaageni piiramise ajal ja maeti 24. juulil 1659 Riddarholmi kirikusse Stockholmis.'